Eingabe
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

28231 AD172 Arsinoite WChr396

[...] παρὰ Γαίου Ἰουλίου Ἀπολιναρίου οὐετρανοῦ γεουχοῦντος ἐν κώμῃ Καρανίδι. διατέτακται, κύριε, τοὺς οὐετρανοὺς ἔχειν μετὰ τὴν ἀπόλυσιν πένταετῆ χρόνον ἀναπαύσεως. παρὰ δὲ ταύτην τὴν διάταξιν ἐγὼ ἐπηρεάσθην μετὰ διετίαν τῆς ἀπολύσεως καὶ ἀνεδόθην κατʼ ἐπήρειαν[^a1] εἰς λειτουργίαν καὶ μέχρι τοῦ δεῦρο κατὰ τὸ[^a2] ἑξῆς ἐν λειτουργίᾳ εἰμὶ ἀδιαλείπτως. τοῦ τοιούτου πάντῇ[^a3] ἀπηγορευμένου ἐπὶ τῶν ἐνχωρίων πολλῷ πλεῖον ἐπʼ ἐμοῦ συντηρεῖσθαι ὀφείλει τοῦ ὑπηρετήσαντος τὸν τοσοῦτον τῆς στρατείας χρόνον. διόπερ προσφεύγειν σοι ἠναγκάσθην δικαίαν δέησιν ποιούμενος καὶ ἀξιῶ συντηρῆσαί μοι τὸν τῆς ἀναπαύσεως ἴσον χρόνον κατὰ τὰ[^a4] περὶ τούτου διατεταγμένα, ἵνα δυνηθῶ καὶ ἐγὼ τὴν ἐπιμέλειαν τῶν ἰδίων ποιεῖσθαι, ἄνθρωπος πρεσβύτης καὶ[^a5] μόνος τυγχάνων, καὶ[^a6] τῇ τύχῃ σου εἰς ἀεὶ εὐχαριστῶ[^a7]. διευτύχει Γάιος Ἰούλιος Ἀπολινάριος ἐπιδέδωκα. ἔτους ιβ Μεχεὶρ κθ τῷ στρατηγῷ ἔντυχε καὶ τὰ προσήκοντα ποιήσει. ἀπόδος[^a8].

[^a1: ἐπήρειαν | ἐτήσιον]

[^a2: δεῦρο κατὰ τὸ | δευρὶ κατʼ ἔτοσ]

[^a3: πάντῇ | παντὶ]

[^a4: τὰ | om.]

[^a5: πρεσβύτης καὶ | πρεσβύτεροσ]

[^a6: καὶ | εἰ]

[^a7: εὐχαριστῶ | σὺν ἀρίστῳ]

[^a8: ἀπόδος | α[...]]